Na osnovu člana 23 st. 2 i 3 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18), člana 38 stav 1 tač. 2 i 28 Zakona o lokalnoj samoupravi ("Službeni list CG", broj 02/18), člana 35 stav 1 alineja 2 i 28 Statuta opštine Tivat ("Službeni list CG- opštinski propisi" br.24/18). uz prethodnu saglasnost Ministarstva finansija, broj: \_\_\_\_\_\_\_ od \_\_\_\_\_ godine, Skupština opštine Tivat, na sjednici održanoj \_\_\_\_. godine, donijela je

**O D L U K U**

**O**

 **zaradama lokalnih funkcionera u Opštini Tivat**

**Član 1**

Ovom odlukom utvrđuju se koeficijenti za zarade lokalnih funkcionera po osnovu vršenja funkcije i lica koje imenuje Skupština opštine Tivat (u daljem tekstu: Skupština), u skladu sa zakonom kojim se uređuju zarade zaposlenih u javnom sektoru.

 Član 2

 Lokalni funkcioneri su :

- Predsjednik Opštine,

- Predsjednik Skupštine opštine,

- Potpredsjednik Opštine,

- Glavni administrator Opštine,

- Sekretar Skupštine

**Član 3**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**Član 4**

Sredstva za isplatu zarade, naknade zarada i druga primanja lokalnih funkcionera utvrđuju se u procesu planiranja budžeta Opštine Tivat.

**Član 5**

Podaci o zaradama i naknadi zarada i drugim primanjima lokalnih funkcionera dostupni su javnosti, u skladu sa zakonom.

 **Član 6**

Koeficijenti za utvrđivanje zarade lica iz člana 2 ove odluke iznose:

**Grupa Funkcija Koeficijent**

**Poslova**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 B 18 Predsjednik Opštine 17.29

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 2 Predsjednik Skupštine 16.43

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 4 Glavni administrator 15.99

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 4 Potpredsjednik Opštine 15.99

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 4 Sekretar Skupštine 15.56

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Član 7**

Stupanjem na snagu ove odluke prestaje da važi Odluka o zaradama lokalnih funkcionera u opštini Tivat (Sl. list Crne Gore – Opštinski propisi'', br. 20/17, 43/17)

**Član 8**

Ova odluka stupa na snagu osmog dana od dana objavljivanja u “Službenom listu Crne Gore-opštinski propisi“.

Broj:\_\_\_\_\_\_\_\_\_\_\_\_\_\_\_\_

Tivat:\_\_\_\_\_\_\_\_\_\_\_\_\_\_\_

SKUPŠTINA OPŠTINE TIVAT

PREDSJEDNIK SKUPŠTINE

Ivan Novosel

**O b r a z l o ž e n j e:**

**PRAVNI OSNOV** za donošenje Odluke o zaradama lokalnih funkcionera i lica koja imenuje Skupština sadržan je u člana 38 stav 1 tač. 2 i 28 Zakona o lokalnoj samoupravi ("Službeni list CG", broj 02/18), 23 st. 2 i 3 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18), kojim je predviđeno da se zarade lokalnih funkcionera utvrđuju u okviru Grupe poslova B i C, a ne više od Podgrupe B 8 iz člana 22 stav 1 Zakona o zaradama u javnom sektoru , aktom nadležnog organa lokalne samouprave uz prethodno pribavljenu saglasnost Ministarstva i članu 35 stav 1 alineja 2 i 28 Statuta Opštine Tivat kojima je propisano da skupština donosi propise i druge opšte akte i odluku o zaradama lokalnih funkcionera i lica koje imenuje skupština.

**RAZLOZI ZA DONOŠENJE** ove odluke sadržani su u potrebi njenog usklađivanja Zakonom lokalnoj samoupravi Zakona o lokalnoj samoupravi ("Službeni list CG", broj 02/18),kao i nove Odluke o organizaciji i načinu rada lokalne uprave opštine Tivat ("Službeni list CG-opštinski propisi", broj 43/18).

SADRŽINA ODLUKE:

U **članu 1** regulisan je predmet uređivanja odluke u skladu sa Pravno-tehničkim pravilima za izradu propisa koji se odnosi na utvrđivanje koeficijenata za zarade lokalnih funkcionera u opštini Tivat i lica koje imenuje skupština. Zakonom o zaradama zaposlenih u javnom sektoru u potpunosti je uređen način utvrđivanja i ostvarivanja prava na zaradu, naknadu zarade i druga primanja zaposlenih u javnom sektoru, način obezbjeđivanja sredstava, prava po prestanku funkcije lica iz Grupe poslova A, B i C tog zakona i druga pitanja od značaja za ostvarivanje ovih prava (član 1), te se lokalnom odlukom mogu uređivati samo ona pitanja za čije je regulisanje zakon dao izričit pravni osnov i definisao opseg te regulative.

U **članu 2** pobrojani su lokalni funkcioneri u skladu sa članom 89 Zakona o lokalnoj samoupravi.

U **članu 3** utvrđen je princip rodne ravnopravnosti po pitanju izraza koji su u ovoj odluci upotrebljeni za fizička lica u muškom rodu, u skladu sa članom 11 Zakona o rodnoj ravnopravnosti ("Službeni list RCG", br. 46/07, Službeni list CG", br. 73/10, 40/11, 35/15) kojim je propisano da Opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti.

U **članu 4** se utvrđuje način procesa planiranja sredstava za isplatu zarade, naknade zarade i druga primanja.

U **članu 5** se utvrđuje transparentnost i dostupnost podataka o zaradama, naknadi zarada i drugim primanjima lokalnih funkcionera ukupnoj javnosti.

U **članu 6** su utvrđeni koeficijenti za lokalne funkcionere,sve u skladu sa članom 89 Zakona o lokalnoj samoupravi ("Službeni list CG", broj 02/18), i članovima 22 i 23 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18 i 42/18).

**Predsjedniku Opštine** se određuje koeficijent u skladu sa članom 23 stav 3 Zakona o zaradama zaposlenih u javnom sektoru. Navedenim je propisano da se koeficijent za utvrđivanje zarade gradonačelnika i predsjednika opštine utvrđuje zavisno od broja stanovnika u lokalnoj samoupravi i to: Grupa 2, kriterijum od 10.000 do 50.000 stanovnika, **koeficijent 17,29**.

**Predsjedniku Skupštine** utvrđen je **koeficijent 16.43**.

Članom 46 stav 1 Zakona o lokalnoj samoupravi propisano je da predsjednik skupštine predstavlja skupštinu, saziva sjednicu skupštine, presjedava I rukovodi njenim radom I stara se o realizaciji njenih odluka i drugih akata.

**Potpredsjedniku Opštine** utvđen je **koeficijent 15.99**.

Članom 67 Zakona o lokalnoj samoupravi ("Službeni list CG", broj 02/18), propisano je da opština ima jednog ili više potpredsjednika. Mandat potpredsjednika traje koliko i mandat predsjednika Opštine Potpredsjednik zamjenjuje predsjednika opštine u slučaju njegove odsutnosti ili u okviru ovlašćenja koja mu predsjednik povjeri.

**Glavnom administratoru** utvrđen je **koeficijent 15.99**.

Članom 77 Zakona o lokalnoj samoupravi ("Službeni list CG", broj 02/18), propisano je da glavni administrator vrši poslove drugostepenog organa u upravnim stvarima iz nadležnosti organa i posebnih službi, koordinira rad organa i službi iz člana 69 ovog zakona, u izvršavanju poslova za koje je potrebna međusobna saradnja (priprema propisa, akcionih planova, strateškog plana razvoja opštine i drugih razvojnih planova i programa, priprema izvještaja o njihovoj realizaciji i stručno informativnih materijala, izvještaja o sprovođenju zakona, opštinskih propisa,daje mišljenje na akt kojim se utvrđuje organizacija i način rada lokalne uprave, daje stručna uputstva i instrukcije za rad organima i službama iz člana 69 ovog zakona, radi pravilne primjene zakona i drugih propisa, priprema godišnji izvještaj o postupanju u upravnim stvarima iz nadležnosti opštine, podnosi predsjedniku opštine godišnji izvještaj o radu i druge izvještaje na zahtjev predsjednika opštine.

Budući da je funkcija glavnog administratora imanentna isključivo lokalnoj samoupravi a ne i državnoj upravi, to su poslovi glavnog administratora morali utvrditi kao približni određenim poslovima u državnoj upravi.

**Sekretaru skupštine** utvđen je **koeficijent 15.56**.

Članom 50 Zakona o lokalnoj samoupravi("Službeni list CG", broj 02/18), propisano je Skupština ima sekretara te da Sekretara skupštine imenuje i razrješava skupština, na predlog predsjednika skupštine.

Na osnovu izloženog, predlaže se Skupštini da donese Odluku o zaradama lokalnih funkcionera Opštine Tivat.

Obrađivač:

Sekretarijata za finansije i lokalne javne prihode